Weermag help Noordwes-hospitale in staking | Netwerk24
Weermag help Noordwes-hospitale in staking
Deur Andrea Küsel 20 April 2018 19:01
Die Potchefstroom-hospitaal is een van die Noordwes se provinsiale hospitale. Foto: SUSAN CILLIERS
Die weermag se gesondheidsdienste is op pad na Noordwes om provinsiale hospitale te help terwyl mediese personeel staak.
“Die Suid-Afrikaanse Nasionale Weermag (SANW) sal in Noordwes inbeweeg om plaaslike gemeenskappe te help met noodsaaklike mediese sorg ná die arbeidstaking in dié provinsie,” het brig.genl. Mafi Mgobozi, woordvoerder van die weermag, Vrydag gesê.
Volgens Mgobozi is dit nog nie duidelik watter en hoeveel hospitale die weermag se hulp nodig het nie.
“Ons sal Saterdag in die provinsie inbeweeg en kyk waar dienste die meeste benodig word. Ons sal dan besluit watter hospitale gehelp gaan word,” sê hy.
Mgobozi sê dokters van die SANW sal seker maak dat burgers wat deur die staking geraak word, die sorg ontvang wat hulle benodig.
“Dit word gedoen in die wete dat lewens ten alle koste beskerm moet word.”
Meer oor: Hospitale | Noordwes | Staking | Gesondheidsdienste
REGSTREEKS: 'Ons is reg om te sterf as Supra nie uittree'
Plofbare situasie in Mahikeng dopgehou
ANC staan agter Supra ‘wat wonderlike werk doen’
Spanning neem toe oor NW-premier, dienslewering